Selfdoengeskenke vir Kersfees - My Matzikama | My Matzikama
Selfdoengeskenke vir Kersfees
Dit is weer daardie tyd van die jaar waar almal opsoek is na die perfekte geskenke om te koop vir Kersfees, maar soms sien jy nie kans om vir ure en ure rond te loop en om in lang rye te staan nie. 'n Ander opsie is om die geskenke in die gemak van jou huis te maak, sonder enige steurnis of om rond te loop in winkels. Boonop tel dit as 'n stokperdjie en bied dit jou terapeutiese voordele. Steel daai spesiale persoon se hart deur vir hom of haar 'n selfdoen Kersgeskenk te maak. Jy kan ook jou hele gesin betrek by so 'n projek en dus jou kinders tydens hul vakansie besig hou.
Kry 'n eenvoudige maar mooi hout fotoraam en verf dit met verskillende kleure of kies 'n kleur waarvan daardie spesiale persoon hou. Skryf 'n mooi boodskap op gekleurde papier en plaas dit in die fotoraam of jy kan selfs 'n foto binne-in plaas.
Jy kan ook drupmatjies maak. Al wat jy doen is om sirkels uit gekleurde karton te sny. Skryf dan ook mooi boodskappe op die gekleurde karton. Seël die matjies met wit gom en laat dit droog raak.
Kry oulike en klein papierpakkies wat jy kan vul met heerlike vars happies, tuisgebakte koekies en vele meer. Kry ook 'n kaartjie wat jy kan byvoeg en skryf 'n mooi boodskap op die kaartjie.
Jy kan ook 'n mooi boodskap laat grafeer op 'n hangertjie, sleutelhouer of armband.
Koop 'n eenvoudige voorskoot en verf die persoon se naam of 'n spesiale en oulike boodskap op die voorskoot.
Koop 'n gewone swart hardebandboek en verander dit in 'n gebedsboekie of dagboek. Jy kan dit oortrek met mooi papier of materiaal of selfs iets mooi tik en in die boek plak.
Maak 'n houtkissie en sit daai persoon se gunsteling items in die kissie.
Leer hoe om te brei en maak 'n trui, 'n serp of selfs 'n paar slaapsokkies.
Bak 'n verskeidenheid koekies en verpak dit in mooi versierde sakkies of boksies. Niks sê liefde soos tuisgebakte koekies nie!
Dit is maar net 'n paar van die selfgemaakte geskenke wat jy kan maak. Dink uit die boks en probeer om een van die geskenke te maak. Dit is sakpas geskenke waarop jy nie 'n fortuin hoef te spandeer nie.
Het jy enige interessante selfdoen-idees of -wenke? Stuur dit vir ons na mymatzikama@lumico.co.za of stuur vir ons 'n boodskap op ons Facebook-blad.
Heerlike kits brandewyntert in die mikrogolf
Brandewyn is so veelsydig dat dit nie net word om 'n braaivleisvuur geniet kan word nie, maar dis ook...
Kerrieblomkoolsop vir die koue winteraande
Met die snerpende winterwinde is 'n heerlike sopgereg perfek vir koue aande! Bestanddele: 1 eetlepel olie 2 eetlepels botter...
Hoe om te weet of jy 'n bril benodig
Mense kan vir jare lank salig onbewus deur die lewe gaan met die denke dat hulle perfek kan sien,...
Babapoeier – nie net vir babas
Die maniere waarop babapoeier jou kan help sal jou verstom. Jy sal vinnig agterkom dat babapoeier vir jonk én...
Sê koebaai vir droë hakke!
Hakke het 'n baie harde, fisiese werk en ons is geneig om baie druk en gewig op hulle te...
Boererate wat help vir pyn en siektes
Ouma en oupa gee altyd boererate oor wat help vir verskillende pyn en siektes. Hulle glo mos vas in...